Þolþjálfun

Þolþjálfun eða þrekþjálfun er líkamsþjálfun sem á að auka þol og á oftast við um loftháða þjálfun. Andstæðan við þolþjálfun er styrktarþjálfun sem er oftast loftfirrð þjálfun. Að auka þol er samt flóknara en að æfa hjarta- og æðakerfið og vöðvaþol. Hægt er að skipta þoli í almennt þol og sérhæft þol. Í íþróttum tengist þol færni og tækni. Þol er gjarnan mælt með því að mæla hjartslátt, afl í hjólreiðum og hraða í hlaupum. 

Þolþjálfun er undirstaða í mörgum íþróttum eins og langhlaupum (800 metra hlaupum og maraþonhlaupum til dæmis), hjólreiðum (sérstaklega götuhjólreiðum) og sundi. Þríþraut er samsett íþróttagrein þar sem keppt er í öllum þessum greinum. Aðrar þolíþróttagreinar eru til dæmis kappróður og skíðaganga. Þolþjálfun er líka notuð í öðrum greinum, eins og tennis, knattspyrnu og ruðningi. Þolþjálfun er líka vinsæl líkamsrækt til að auka almenna hreysti.

Ofþjálfun í þolþjálfun getur leitt til hjartsláttartruflanaPotential Adverse Cardiovascular Effects From Excessive Endurance Exercise, O'Keefe et al, Mayo Clinic Proceedings, v. 87(6); June 2012 og dregið úr testósteróni.

 Tilvísanir 

Flokkur:Líkamsrækt